L'article 32.1 de la Llei 22/2002, de 12 de juliol, de confraries de pescadors, i l'article 2.1 del Decret 143/2008, de 15 de juliol, pel qual es desplega la Llei 22/2002, de 12 de juliol, de confraries de pescadors en matèria de procediment electoral determinen que correspon al conseller o a la consellera d'Agricultura, Alimentació i Acció Rural la convocatòria del procés electoral per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors per mitjà d'una ordre que ha de fixar el calendari de les eleccions.
El calendari del procés electoral, en les seves fases successives, s'estableix a l'annex del Decret 143/2008, de 15 de juliol, i en aquesta Ordre es fixen els dies concrets dels terminis i actes que formen part del mencionat procés tenint en compte els diferents supòsits que es poden donar en funció de l'existència o inexistència de reclamacions i recursos, que fan que el calendari concret sigui mòbil i diferent per a cada confraria de pescadors o cadascuna de les seves federacions.
En les eleccions als òrgans de Govern a les Confraries de Pescadors de Catalunya celebrades durant l'últim trimestre de 2008, van quedar vacants diversos càrrecs electes al capítol de la Confraria de Pescadors de Barcelona i a la Junta General i al capítol de la Confraria de Pescadors de l'Escala.
En el cas de la Confraria de Pescadors de Barcelona, la totalitat dels representants de la part social de l'agrupació d'arrossegament.
En el cas de la Confraria de l'Escala, de 8 membres del capítol, 3 varen quedar vacants.
La situació vacant d'aquests càrrecs comporta que certes modalitats de pesca no estiguin representades als òrgans de govern de la Confraria o que la seva representació no s'ajusti a la realitat de l'art de pesca.
A més la paritat també queda debilitada en el sentit de que molts dels llocs vacants corresponen a la part social.
Per la seva banda, en el cas de la Confraria de Pescadors Verge del Carme de Sant Carles de la Ràpita, en el mes de maig de 2009 es va produir la dimissió del patró major i de tots els membres de la Junta general de la Confraria, i es va procedir a la designació d'una Comissió gestora per part del director general de Pesca i Acció Marítima en data 27 de maig de 2009.
Les tres confraries han demanat a la Direcció General de Pesca i Acció Marítima la celebració d'eleccions per a cobrir els càrrecs vacants.
El Decret 143/2008, de 15 de juliol, estableix en el seu article 1 que el procés d'elecció dels òrgans de govern de les confraries de pescadors es regeix per la Llei 22/2002, de 12 de juliol, de confraries de pescadors, per aquest Decret, per les disposicions que el despleguin i pel que estableixin els estatuts de les confraries i, supletòriament, per la normativa general electoral.
L'article 20 de la Llei 22/2002, de 12 de juliol, de confraries de pescadors assenyala que en els supòsits de creació d'una confraria de pescadors, de manca de celebració legal de les eleccions de renovació dels càrrecs o de dimissió de tots els membres de la Junta General, el Departament d'Agricultura, Alimentació i Acció Rural ha de designar membres gestors, atenent el criteri de representativitat proporcional, de conformitat amb el que estableix aquesta Llei, i ha de convocar eleccions parcials, llevat que les ordinàries s'hagin de celebrar en un termini inferior a un any.
El Decret 143/2008, de 15 de juliol, assenyala en el seu article 12.3 criteris per a mantenir la paritat en els òrgans de govern de les confraries, sense excloure ni preveure la possibilitat de cobrir els càrrecs que han quedat vacants.
Els Estatuts de la Confraria de Barcelona, l'Escala i Verge del Carme de Sant Carles de la Ràpita estableixen que la totalitat dels càrrecs representatius a la Confraria es proveiran via eleccions, mitjançant sufragi lliure, directe i secret (article 11 dels Estatuts de la Confraria de Pescadors de Barcelona, article 20 dels Estatuts de la Confraria de Pescadors de l'Escala i articles 25 i 26 dels Estatuts de la Confraria de Pescadors Verge del Carme de Sant Carles de la Ràpita).
Atès que, en el cas de les confraries de pescadors de Barcelona i l'Escala no ens trobem en el supòsit de l'article 20 de la Llei 22/2002, de 12 de juliol, de confraries de pescadors, valorant que les vacants desvirtua la representació dels òrgans de govern, i vista la petició de la pròpies confraria es considera convenient procedir a convocar unes eleccions parcials per a designar els càrrecs vacants;
En el cas de la Confraria de Pescadors Verge del Carme de Sant Carles de la Ràpita, vist que la Comissió gestora d'aquesta Confraria ha complert la seva missió, i vista la petició de la pròpia confraria es considera convenient procedir a convocar unes eleccions per a designar la totalitat dels membres dels seus òrgans de govern;
En conseqüència, fent ús de les atribucions que m'han estat conferides, i d'acord amb el que estableix l'article 32 de la Llei 22/2002, de 12 de juliol, de confraries de pescadors,
1.1 Es convoquen eleccions per a la provisió dels càrrecs dels òrgans de govern vacants de la Confraria de Pescadors de Barcelona i l'Escala.
1.2 Es convoquen eleccions per a la provisió de la totalitat dels càrrecs dels òrgans de govern de la Confraria de Pescadors Verge del Carme de Sant Carles de la Ràpita.
1.3 El procés electoral començarà el dia 12 d'abril de 2010 i s'ha de dur a terme d'acord amb el calendari que s'estableix a l'annex 2 d'aquesta Ordre.
1.4 Aquestes eleccions parcials es convoquen d'acord amb l'article 32.1 de la Llei 22/2002, de 12 de juliol, de confraries de pescadors, i l'article 2.1 del Decret 143/2008, de 15 de juliol.
El procés electoral es regeix per la Llei 22/2002, de 12 de juliol, de confraries de pescadors; pel Decret 143/2008, de 15 de juliol, que desplega la Llei 22/2002, de 12 de juliol, de confraries de pescadors, en matèria de procediment electoral; per aquesta Ordre, pels estatuts de cada confraria de pescadors i supletòriament per la Llei orgànica 5/1985, de 19 de juny, sobre règim electoral general.
3.1 El nombre de càrrecs a elegir per a cada òrgan de govern de les Confraries de Pescadors de Barcelona i l'Escala s'estableix en l'annex 1 d'aquesta Ordre.
Les votacions es faran per agrupació i s'esculliran únicament els càrrecs vacants.
3.2 El nombre de càrrecs a elegir en les eleccions als òrgans de govern de la Confraria de Pescadors Verge del Carme de Sant Carles de la Ràpita és la totalitat dels mateixos d'acord amb els seus estatuts.
3.3 La finalització del mandat dels càrrecs elegits en aquest procés electoral coincidirà amb la finalització del mandat dels càrrecs elegits d'acord amb l'Ordre AAR/399/2008, de 20 d'agost, per la qual es convoquen eleccions per a la provisió dels càrrecs als òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors.
La Junta Electoral és la que es determina a l'article 36 de la Llei 22/2002, de 12 de juliol, de confraries de pescadors, i l'article 8 del Decret 143/2008, de 15 de juliol, pel qual es desplega la Llei 22/2002, de 12 de juliol, de confraries de pescadors, en matèria de procediment electoral i tindrà la seu a la Direcció General de Pesca i Acció Marítima del Departament d'Agricultura, Alimentació i Acció Rural.
El comitè electoral i la mesa electoral de la Confraries de Pescadors de Barcelona, l'Escala i Verge del Carme de Sant Carles de la Ràpita tindran la seu a les corresponents confraries de pescadors i estaran formats pels membres que determinin els articles 8.3 i 8.4 del Decret 143/2008, de 15 de juliol, respectivament.
La Comissió gestora de la Confraria de Pescadors Verge del Carme de Sant Carles de la Ràpita seguirà en les seves funcions fins que els òrgans de govern de la Confraria prenguin possessió dels seus càrrecs.
Aquesta Ordre entra en vigor el mateix dia de la seva publicació al DOGC.
Vacants per cobrir en les eleccions parcials als òrgans de govern de la Confraria de Pescadors de Barcelona: en el capítol, 2 treballadors d'arrossegament.
Vacants per cobrir en les eleccions parcials als òrgans de govern de la Confraria de Pescadors de l'Escala:
a) En la Junta General, 5 vacants: 1 treballador d'encerclament, 2 treballadors d'arts menors i 2 armadors d'arts menors.
b) En el capítol, 3 vacants: 2 treballadors d'arts menors i 1 armador d'arts menors.
Elecció dels membres vacants del capítol de la Confraria de Pescadors de Barcelona.
Dilluns 19 d'abril de 2010: darrer dia de presentació de candidatures al capítol.
Dimarts 20 d'abril de 2010: el comitè electoral fa la proclamació provisional dels candidats, i es publica al tauler d'anuncis de la confraria de pescadors, als serveis territorials i als serveis centrals del Departament d'Agricultura, Alimentació i Acció Rural.
Dijous 22 d'abril de 2010: darrer dia per interposar recurs davant de la Junta Electoral contra la proclamació de candidats.
Dilluns 26 d'abril de 2010: darrer dia perquè la Junta Electoral resolgui els recursos interposats contra la proclamació de candidats.
Dimarts 27 d'abril de 2010: proclamació definitiva dels candidats.
Dissabte 8 de maig de 2010: dia de votació i escrutini per elegir els vocals vacants del capítol.
Dilluns 10 de maig de 2010: darrer dia per presentar recurs davant la Junta Electoral contra la proclamació d'electes.
Dimecres 12 de maig de 2010: darrer dia perquè la Junta Electoral resolgui els recursos presentats contra la proclamació d'electes.
Dissabte 15 de maig de 2010: presa de possessió del nous membres.
Elecció dels membres vacants de la Junta General de la Confraria de Pescadors de l'Escala.
Dilluns 28 de setembre de 2008: darrer dia perquè el capítol trameti el llistat d'armadors/es i treballadors/es per al cens provisional.
Dilluns 19 d'abril de 2010: publicació pel comitè electoral del cens provisional i l'organigrama al tauler d'anuncis de les confraries, als serveis territorials i serveis centrals del Departament d'Agricultura, Alimentació i Acció Rural, durant set dies, període en el qual es poden formular reclamacions davant el comitè electoral i remesa pel capítol d'un duplicat del cens a la Junta Electoral.
Dimarts 4 de maig de 2010: publicació del cens definitiu al tauler d'anuncis de la confraria, als serveis territorials i serveis centrals del Departament d'Agricultura, Alimentació i Acció Rural i comunicació del capítol a la Junta Electoral, si escau, del supòsit de no existència de paritat en la representativitat.
Dissabte 29 de maig de 2010: constitució de la mesa electoral, dia de votació de vacants.
Dissabte 5 de juny de 2010: presa de possessió del nous membres de la Junta General.
Eleccions dels membres vacants al capítol de la Confraria de Pescadors de l'Escala.
Dilluns 7 de juny de 2010: darrer dia de presentació de candidatures al capítol.
Dissabte 19 de juny de 2010: dia de votació i escrutini per elegir els vocals vacants del capítol.
Dissabte 26 de juny de 2010: presa de possessió del nous membres.
Elecció dels membres de la Junta General de la Confraria de Pescadors Verge del Carme de Sant Carles de la Ràpita
Dimarts 13 d'abril de 2010: dia en el qual la comissió gestora ha de trametre a la Direcció General de Pesca i Acció Marítima la relació de membres que han de formar el comitè electoral.
Dimecres 14 d'abril de 2010: darrer dia per a la constitució de la Junta Electoral i darrer dia perquè la comissió gestora trameti el pla electoral a la Direcció General de Pesca i Acció Marítima.
Dilluns 28 de setembre de 2008: darrer dia perquè la comissió gestora trameti el llistat d'armadors/es i treballadors/es per al cens provisional.
Dilluns 19 d'abril de 2010: publicació pel comitè electoral del cens provisional i l'organigrama al tauler d'anuncis de les confraries, als serveis territorials i serveis centrals del Departament d'Agricultura, Alimentació i Acció Rural, durant set dies, període en el qual es poden formular reclamacions davant el comitè electoral i remesa per la comissió gestora d'un duplicat del cens a la Junta Electoral.
Dimarts 4 de maig de 2010: publicació del cens definitiu al tauler d'anuncis de la Confraria, als serveis territorials i serveis centrals del Departament d'Agricultura, Alimentació i Acció Rural i comunicació de la comissió gestora a la Junta Electoral, si escau, del supòsit de no existència de paritat en la representativitat.
Dissabte 29 de maig de 2010: constitució de la mesa electoral, dia de votació.
Dissabte 5 de juny de 2010: presa de possessió dels nous membres de la Junta General.
Eleccions dels membres del capítol de la Confraria de Pescadors Verge del Carme de Sant Carles de la Ràpita.
Dilluns 7 de juny de 2010: darrer dia de presentació de candidatures al capítol i president o presidenta de les confraries de pescadors.
Dissabte 19 de juny de 2010: dia de votació i escrutini per elegir els vocals del capítol i president o presidenta de la confraria de pescadors.
Dissabte 26 de juny de 2010: presa de possessió dels nous membres del capítol i del president o presidenta de la confraria de pescadors.